**Har du husket å melde deg på PULSE i vinterland?**

**Vi vil ha deg med!**

**Hold av uka 16.-21. februar!**

Norges musikkorps forbund og PULSE har den glede av å invitere **deg** til å delta i PULSE i vinterland.

PULSE i vinterland er et gratis aktivitetstilbud i vinterferien 2015 for:

* Ammerud skoles musikkorps
* Lakkegata skoles musikkorps
* Møllergata skoles musikkorps
* Alle elever i 3. klasse ved Ammerud, Lakkegata og Møllergata skole

Som deltaker i PULSE i vinterland får du:

* en uke med dyktige instruktører fra Sør-Afrika
* spille sørafrikansk musikk
* danse og synge
* lære sørafrikansk showdesign
* en uforglemmelig uke med venner, nye og gamle!

Det er ingen forutsetning at du spiller et instrument fra før.

Vi øver sammen i en uke på Møllergata Skole, fra mandag 16. februar til lørdag 21. februar. Uka avsluttes med en stor konsert lørdag den 21. februar.

Foreldre og søsken er invitert

Som deltaker i PULSE i vinterland kan du invitere familien din på besøk.

* Vi har vår egen ***PULSE i vinterland-kafé*** tirsdag, torsdag og lørdag kl. 12-13.
* Vi har et ***eget korps*** ***for søsknene dine*** (fra 4 år og oppover).
	+ Søskenkorpset har øvelse tirsdag, torsdag og lørdag mellom 12. og 13.
	+ Søskenkorpset vil få vise frem det de har lært på konserten lørdag 21. februar.
	+ Til søskenkorpset søker vi 1. til 2. musikanter fra hvert korps (min. 11 år) til å være ***Teachers in training*** (hjelpelærere) sammen med en av instruktørene. Vennligst gi beskjed til din dirigent om du er interessert.

Hvem er vi?

PULSE i Vinterland er et samarbeid mellom Norges musikkorps forbund region Øst (NMF Øst) og PULSE. PULSE er et utvekslingsprogram mellom Sør-Afrika (Field Band Foundation) og Norge (NMF), der nordmenn og sørafrikanere skal vise hvordan musikk bidrar til god helse. Prosjektet er støttet av Fredskorpset.

5 sørafrikanere bor og jobber i Norge et år og det er Sindi, Malusi, Sikho, Tshepo og Joel som er instruktører under PULSE i vinterland. Administrativ leder er Anne Oksfjellelv. Hun er tidligere deltaker i PULSE, og bodde og jobbet i Sør-Afrika i 2013-2014.

Timeplan PULSE i vinterland ved Møllergata skole:

|  |  |
| --- | --- |
|  **Når?** | **Hva?** |
| 08.30  | Frokost |
| 09.00 | Øvelse i grupper |
| 12.00 | Lunsj |
| 12.-13.00 Tirsdag, torsdag og lørdag | Foreldrekafe og knøttekorps |
| 13.00 | Øvelse |
| 15.00 | Frukt |
| 15.30 | Øvelse |
| 16.30 | Vi går hjem! |

**NB!** Egen buss blir satt opp for musikantene på Ammerud. Oppmøte 07.45 på Ammerud skole hver dag. Retur tilbake fra Møllegata skole og til Ammerud, kl. 16.30

**Konsert på lørdag: kl 13.30**

**Øvrig informasjon**

* Det blir servert mat. Det blir felles frokost og lunsj, samt frukt på ettermiddagen (vi tar hensyn til diett)
* Foreldre som ønsker å besøke ***PULSE i vinterland-kaféen*** møter på Møllergata Skole tirsdag, torsdag og lørdag klokken 12.00.
* Deltagere i ***Søskenkorpset*** møter på Møllergata Skole tirsdag, torsdag og lørdag klokken 12.00-13.00. Alle søsken fra 4. år og oppover er velkommen til å delta. Det blir gøy!

**Vi håper å se deg! Meld deg på til din dirigent innen 2. februar!**

**Har du spørsmål kan du kontakte:**

* Administrativ leder under PULSE i vinterland: Anne Oksfjellelv: anne\_oksfjellelv@hotmail.com (91326268)
* Prosjektleder for PULSE: Silvelin Havnevik: silvelin@musikkorps.no ( 98241177)
* Produsent i NMF Øst: Katja Furnes katja@musikkorps.no (98282374)

Vi gleder oss!!

Hilsen Anne, Silvelin og Katja

Norges muikkorps forbund og PULSE

**Informasjon til korpsstyret med dirigent:**

PULSE i vinterland er et gratis tilbud til korpsets medlemmer i vinterferien, samt alle elever i 3. trinn. Gjennom prosjektet ønsker vi:

* Å gi et gratis ferieaktivitetstilbud til alle musikanter i vinterferien.
* Gi et tilbud til dem som ikke har andre aktivitetstilbud i ferien.
* Å vise korps frem fra en litt annen side enn fra den vi kjenner, nemlig med fokus på Sørafrikansk musikk
* Å inkludere foreldre og søsken, og belyse for dem hva korps er.
* Å rekruttere nye potensielle musikanter fra 3. klasse. Vi oppfordrer til å invitere deltakere som ikke allerede er medlemmer i korpsene til et rekrutteringskurs/aspirantkorpset i etterkant av kurset.

Som deltakere i årets PULSE-program, håper og tror vi at **dere** vil være del av prosjektet, og kan hjelpe til med å invitere musikanter og deres familier. Vi ser av erfaring at det kan lønne seg med personlig henvendelse til foreldre.

Vi stiller med lærekrefter og administrativ leder hele uka.

1. **Kontaktperson**

Flere kokker, mere søl. Vi ønsker oss en kontaktperson fra korpset, som vår administrative leder, Anne Oksfjellelv kan ha kontakt med, før og evt. under seminaret.

1. **Foreldrevakt:**

Da vi gjennom prosjektet satser spesielt på å skape en møteplass for foreldre og søsken for å belyse korps som aktivitet, er det ønskelig at **en forelder** fra styret eller korpset (trenger ikke være styremedlem) deltar på øvelsen hver dag. Det trenger ikke være samme person hver dag.

Foreldrevaktens oppgaver:

* Foreldrevakten vil bistå administrativ leder, og sammen med voksne fra de to andre korpsene hjelpe til med praktiske oppgaver som dukker opp underveis (for eksempel rigging, være tilstede for musikanter etc).
* Foreldrevakten vil ha en sentral rolle med å snakke med familie og venner som besøker kafeen. Det er et ønske fra NMF sin side at en uformell møteplass vil skape gode og trygge rammer rundt det å ha korps som fritidsaktivitet.
* Det er ønskelig at foreldrevakten hjelper til å lage kaffe, te og hyggelig atmosfære i kafeen.
1. **Teacher in training**

Vi vil gi et spesialtilbud til musikanter fra 11. år og oppover, som har lyst å undervise og lage søskenkors sammen med Sindi fra Sør - Afrika. Når du deltar her, er du med på å planlegge og gjennomføre undervisning av søsken. Det blir sang, dans og moro! Du får opplæring og veiledning hver dag. Høres det gøy ut?

Vi ønsker deres hjelp til å finne 1.-2. kandidater fra korpset, slik at søskenkorpset blir så bra som mulig.

Nedenfor følger et skjema. Hvert korps leverer dette på til Anne innen 2. februar

Påmeldingsoversikt

1. Kontaktperson

Navn:

Korps:

Nummer:

Mail:

1. Foreldrevakt

Navn

Nummer

Mail

Dag

1. Teacher in Training

Navn:

Alder:

Korps:

Instrument:

Nummer:

Mail:

(Påmelding til teacher in training kommer i tillegg til vanlig påmelding)